Protokoll fra ISEs generalforsamling 12. mars 2005

Sak 1.	Åpning	Torill Melgård åpnet generalforsamlingen med å si at ISE nå har lagt en spennende arbeidsperiode bak seg, og vektla spesielt samarbeidet med Synshemmede Akademikeres Forening om et seminar om tilgjengelige nettsider. Hun ønsket deretter forsamlingen et godt møte.

Sak 2.	Godkjenning av innkallingen.
Innkallingen ble godkjent uten kommentarer.

Sak 3.	Navnopprop.
Navneoppropet viste at det var ti stemmeberettigede til stede.

Sak 4.	Konstituering.
a)	Styrets forslag til dirigent, Dagfinn Sæther, ble enstemmig valgt.
b)	Styrets forslag til referent, Berit Lunde, ble enstemmig valgt.
c)	Som tellenemnd ble Svein Didrik Bentsen og Egil Berggreen enstemmig valgt.
d)	Einar Fagerheim og Magne Nærland ble enstemmig valgs som protokollunderskrivere.

Sak 5.	Godkjenning av saklista.
Saklista ble enstemmig godkjent.

Sak 6.	Beretning om virksomheten for inneværende periode (06.03.2004 – 12.03.2005)

Torill Melgård la fram Hovedlinjene i beretningen, og framhevet spesielt at 5 medlemmer har gjennomgått et e-borgerkurs og 6 medlemmer har fått individuell opplæring i ISEs regi. Hun sa seg videre fornøyd med at ISE ved utgangen av 2004 hadde 251 betalende medlemmer, og dermed nådde sitt mål om å nå minimumsgrensa for å kunne søke offentlig driftsstøtte.
Beretningen ble enstemmig godkjent.

Sak 7.	Regnskap 2004.

Dagfinn Sæther gikk gjennom regnskapet post for post. Han bemerket at ISE klarte
å komme opp i over 250 betalende medlemmer i 2004, noe som var en konkret målsetting for seinere å kunne søke offentlig driftsstøtte.

I driften av Ise ble det et overskudd på vel kr 4000, men i
opplæringsdelen av regnskapet ble det et underskudd på kr 4700. Dette betyr en beholdning i hovedregnskapet pr 1/1/05 på kr 42600 og beholdning i opplæringsdelen på kr 22800.

I hovedsak har utgiftene 2004 gått til individuell opplæring samt eborgerkurs.
Revisor Jens Erik Johansen hadde gått gjennom regnskap for 2004 og Anbefalte årsmøtet å godkjenne det.
Regnskapet ble  enstemmig godkjent.

Sak 8.	Budsjett 2005.

Dagfinn Sæther la fram styrets forslag til budsjett for 2005, som balanserer på 124.000
Det knyttes en viss usikkerhet til hvor høye opplæringsutgiftene blir i kommende år. Styret foreslo videre en viss opprioritering av dekking til produksjon av Isetten.  

Generalforsamlingen godkjente budsjett for 2005.06.06

Sak 9.	Valg.

Vidar Bentsen la fram valgkomiteens innstilling, og følgende styre ble valgt:

Leder:	Torill Melgård.
Nestleder	Egil Berggren.
Sekretær	Magne Bjørndal.
Kasserer	Dagfinn Sæther.
Styremedlem	David Hole.
1. varamedlem	Bjørn Lindefjell.
2. varamedlem	Vidar Bentsen.

Valgkomiteen hadde ikke forslag på revisorer, da de mente at dette burde være generalforsamlingens oppgave. Jens Erik Johansen ble gjenvalgt med Thorleif Kahrs som vara.

Følgende valgkomité ble valgt:
Leder	Kari Brevik.
Medlem	Bergvin Syslak.
Medlem	Per Forrestad.
Varamedlem	Svein Didrik Bentsen.

Kommentar fra referent:	Grunnet dataproblemer, er store deler av denne protokollen rekonstruksjon.

Stavanger, 10. juni 2005-06-10
Berit Lunde
Referent

Einar Fagerheim, protokollunderskriver

Magne Nærland, protokollunderskriver.